**

***Crna Gora***

 ***\_\_\_\_\_\_\_\_\_\_\_\_\_\_\_\_\_\_***

 ***Ministarstvo poljoprivrede i ruralnog razvoja***

Broj:

Podgorica,

Na osnovu čl. 8 i 9 Uredbe o načinu i postupku ostvarivanja saradnje organa državne uprave i nevladinih organizacija („Sl. list CG“ br. 7/12), Ministarstvo poljoprivrede i ruralnog razvoja, u p u ć u j e

**JAVNI POZIV**

**nevladinim organizacijama za predlaganje kandidata za člana radne grupe za pripremu Programa razvoja lovstva za period 2014 - 2024 godine**

Ministarstvo poljoprivrede i ruralnog razvoja poziva nevladine organizacije, koje imaju utvrđene djelatnosti i ciljeve u oblasti šumarstva i lovstva, da predlože kandidata/kinju, za člana radne grupe za pripremu Programa razvoja lovstva za period 2014 - 2024 godine.

Programom rada Vlade Crne Gore za 2014. godinu, za IV kvartal, planirano je donošenje Programa razvoja lovstva za period 2014 - 2024 godine, čiji je predlagač Ministarstvo poljoprivrede i ruralnog razvoja. Program se, saglasno zakonu, donosi u cilju planiranja gazdovanja, razvoja i unaprjeđivanja lovstva u Crnoj Gori, na period od najmanje 10 godina.

U skladu sa utvđenom obavezom, Ministarstvo poljoprivrede i ruralnog razvoja preduzelo je aktivnosti na obrazovanju međusektorske radne grupe koja će pripremiti Predlog programa. Smatrajući opravdanim da u radnoj grupi participira i predstavnik nevladinog sektora, a na osnovu Uredbe o načinu i postupku ostvarivanja saradnje organa državne uprave i nevladinih organizacija, Ministarstvo objavljuje ovaj poziv za izbor jednog predstavnika nevladinih organizacija u odnosnoj međusektorskoj radnoj grupi koja će izraditi Predlog programa.

Predlog programa razvoja lovstva za period 2014 - 2024 godine, pripremiće se u skladu sa Projektnim zadatkom koji je pripremilo Ministarstvo poljoprivrede i ruralnog razvoja.

Za člana Radnog tijela jedna nevladina organizacija može da predloži samo jednog kandidata/kinju.

Nevladina organizacija može predložiti kandidata/kinju za člana Radne grupe ako ispunjava sljedeće uslove da:

* je upisana u registar nevladinih organizacija prije objavljivanja Javnog poziva;
* u aktu o osnivanju i statutu ima utvrđene djelatnosti i ciljeve u oblastima koje su u vezi sa zadatkom Radne grupe (planiranje gazdovanja, razvoja i unaprjeđivanja lovstva i šumarstva);
* je u prethodnoj godini realizovala najmanje jedan projekat ili aktivnost u vezi sa zadatkom Radne grupe;
* je predala poreskom organu prijavu za prethodnu fiskalnu godinu (bilans stanja i bilans uspjeha);
* više od polovine članova organa upravljanja nevladine organizacije nijesu članovi organa političkih partija, javni funkcioneri, rukovodeća lica ili državni službenici ili namještenici.

Kandidat/kinja nevladine organizacije za člana Radne grupe može biti lice koje:

* je crnogorski državljanin, sa prebivalištem u Crnoj Gori;
* posjeduje iskustvo u vezi sa zadatkom Radne grupe;
* nije član organa političke partije, javni funkcioner, državni službenik ili namještenik.

Nevladina organizacija, dužna je da, uz predlog kandidata/kinje, dostavi:

* kopiju rješenja o upisu u registar nevladinih organizacija;
* kopije akta o osnivanju i statuta;
* pregled realizovanih projekata i aktivnosti u prethodnoj godini u vezi sa zadatkom Radne grupe;
* kopiju potvrde o podnešenoj poreskoj prijavi za prethodnu godinu;
* izjavu lica ovlašćenog za zastupanje i predstavljanje nevladine organizacije o tome da više od polovine članova organa upravljanja nevladine organizacije nijesu članovi organa političkih partija, javni funkcioneri, rukovodeća lica ili državni službenici ili namještenici;
* fotokopiju lične karte ili drugog dokumenta na osnovu kojeg se utvrđuje identitet kandidata/kinje za člana radnog tijela;
* biografiju kandidata/kinje, sa podacima o iskustvu u vezi sa zadatkom Radne grupe;
* izjavu kandidata/kinje da nije član organa političke partije, javni funkcioner, rukovodeće lice ili državni službenik, odnosno namještenik;
* izjavu kandidata/kinje za prihvata kandidaturu za člana Radne grupe;
* kontakt podatke (telefon ili e-mail adresa) nevladine organizacije koja predlaže kandidata/kinju.

Više nevladinih organizacija može, putem jedne prijave, da predloži istog kandidata/kinju. Svaka organizacija koja predlaže kandidata/kinju, mora dostaviti dokumentaciju traženu ovim javnim pozivom.

Predlaganje kandidata/kinje za člana/icu Radne grupe, vrši se dostavljanjem predloga i potrebne dokumentacije na arhivu Ministarstva poljoprivrede i ruralnog razvoja, Rimski trg 46, Podgorica, sa napomenom „predlaganje kandidata/kinje za člana/icu Radne grupe za pripremu Programa razvoja lovstva za period 2014 - 2024 godine”, uz dostavljanje iste i na e-mail adresu kabinet@mpr.gov.me

Rok za predlaganje kandidata/kinje za člana/cu Radne grupe je 8 (osam) dana od dana objavljivanja Javnog poziva.

Ministarstvo poljoprivrede i ruralnog razvoja će, u roku od tri dana od isteka roka za dostavljanje predloga kandidata/kinju na svojoj internet stranici objaviti listu kandidata koji su predloženi za članove radnog tijela, sa nazivima nevladinih organizacija koje su ih predložile.

Predlog za člana Radne grupe biće razmatran samo ako je dostavljen blagovremeno i uz svu potrebnu dokumentaciju.

 Rimski trg 46, PC »Vektra« 81000 Podgorica

**TEL: (+382) 20** 482-109**; FAX: (+382) 20** 234-306

**Web:** [www.mpr.](http://www.mpr.)gov.me